alexandrainst/scandi-wiki huggingface dataset:
You and Me av Alice Cooper

«You and Me» er ein song frå 1977 av Alice Cooper og den første singelen frå albumet hans Lace and Whiskey. 

Songen var ein easy listening-ballade som nådde 9. plass på den amerikanske singellista i 1977. Songen vart den siste store hitten til Cooper før «Poison» 12 år seinare. 

Cooper spelte ofte «You and Me» på konsertane sine i 1977 og 1978. Han song òg songen på The Muppet Show i 1978, som ein duett. 

Frank Sinatra framførte «You and Me» som ei hyllest til Cooper etter at Cooper hadde hjelpt ein ung gut inn på ein baseball-kamp. Guten viste seg å vere sonen til ein av dei beste venane til Sinatra.

Kjelder
Denne artikkelen bygger på «You and Me (Alice Cooper song)» frå ,  den 24. oktober 2011. 
 oppgav desse kjeldene:

Alice Cooper-songar
Songar frå 1977
Singlar frå 1977
Softrocksongar
The Alice Cooper Show

The Alice Cooper Show er eit konsertalbum av Alice Cooper, gjeven ut av Warner Bros. i desember 1977. 

Det vart spelt inn under ein konsert i Las Vegas på Aladdin Hotel den 19. og 20. august 1977, under King Of The Silver Screen-turneen. Fjernsynsspesialen Alice Cooper and Friends inneheldt òg klipp frå denne turneen.

Innhald

Medverkande
Alice Cooper - vokal
Steve Hunter - gitar
Dick Wagner - gitar, vokal
Prakash John - bass
Fred Mandel - klaverinstrument
Whitey Glan - trommer

Lister
Album - Billboard (North America)

Kjelder
Denne artikkelen bygger på «The Alice Cooper Show» frå ,  den 24. oktober 2011. 
 oppgav desse kjeldene:

Alice Cooper-album
Album produserte av Bob Ezrin
Konsertalbum frå 1977
From the Inside

From the Inside er det 11. studioalbumet til Alice Cooper, gjeven ut i 1978. Det var inspirert av opphaldet til Cooper på eit rehabiliteringssenter i New York for alkoholismen sin. Kvar av karakterane i songane er basert på verkelege folk Cooper møtte på senteret. Med på albumet var tre tidlegare medlemmar i bandet til Elton John: tekstforfattaren Bernie Taupin, gitarist Davey Johnstone og bassisten Dee Murray.

Innhald

Medverkande
Alice Cooper - vokal
Dick Wagner - gitar
Steve Lukather - gitar
Rick Nielsen - gitar
Davey Johnstone - gitar
Jefferson Kewley - gitar
Jay Graydon - gitar, synthesizerprogrammering
Kenny Passarelli - bass
David Hungate - bass
John Pierce - bass
Dee Murray - bass
Lee Sklar - bass
Rick Schlosser - trommer
Dennis Conway - trommer
Michael Ricciardella - trommer
Jim Keltner - perkusjon
David Foster - klaverinstrument
Fred Mandel - klaverinstrument
Robbie King - klaverinstrument
Steve Porcaro - synthesizerprogrammering
Marcy Levy - vokal

Lister
Album - Billboard (Nord-Amerika)

Singlar - Billboard (North America)

«How You Gonna See Me Now» vart gjeven ut som singel verda over seint i 1978 med B-sida «No Tricks», som ikkje var med på albumet. «From the Inside» vart gjeven ut som singel i USA tidleg i 1979 som ein nymiksa forkorta versjon med «Nurse Rozetta» som B-sida.

Kjelder
Denne artikkelen bygger på «From the Inside (Alice Cooper album)» frå ,  den 24. oktober 2011.  
 

Alice Cooper-album
Musikkalbum frå 1978
Rockeoperaer
Konseptalbum
Album produserte av David Foster
Flush the Fashion

Flush the Fashion er det 12. studioalbumet til Alice Cooper, gjeven ut i 1980, og produsert av Roy Thomas Baker. Musikalsk var albumet ei drastisk stilendring for Cooper og lente seg meir mot new wave. Førstesingelen «Clones (We're All)» nådde så vidt Billboard Top 40 og albumet vart det mest suksessfulle albumet til Cooper dei siste tre åra og vert av mange tilhengjarar rekna som ein skjult juvel i den musikalske katalogen hans. 

Dei ti songane på albumet omfattar tema som identitetstap, ta på seg andre roller og den vanlege Alice Cooper-aktige demensen.

Innhald

Medverkande
Alice Cooper - vokal
Davey Johnstone - gitar
Fred Mandel - klaverinstrument, gitar
Dennis Conway - trommer
John Cooker Lopresti - bass
Howard Kaylan - korvokal
Mark Volman - korvokal
Keith Allison - korvokal
Joe Pizzulo - korvokal
Ricky Tierney - korvokal

Lister
Album - Billboard (Nord-Amerika)

Singlar - Billboard (Nord-Amerika)

Kjelder
Denne artikkelen bygger på «Flush the Fashion» frå ,  den 24. oktober 2011. 
 oppgav desse kjeldene:

Alice Cooper-album
Musikkalbum frå 1980
Album produserte av Roy Thomas Baker
Clones (We're All)

«Clones (We're All)» er ein song frå 1980 av Alice Cooper frå albumet Flush the Fashion. Han nådde 40. plass på den amerikanske singellista, den første Topp 40-hitten hans på to år. Songen omhandlar tvungen tilpassing. Cooper sa han ønskte å gjere songen fordi han såg etter ein ny stil.  Han vart skriven av David Carron (1948-84), som hadde spelt i Arlo Guthrie sitt Shenandoah og det kortvarige Gulliver.

Songen har vorte spelt av mange andre artistar som The Smashing Pumpkins, the Epoxies og Bile, og sampla av Akira the Don for songen «Clones» (med Bashy).

Lister

Kjelder
Denne artikkelen bygger på «Clones (We're All)» frå ,  den 24. oktober 2011. 
 oppgav desse kjeldene:

Alice Cooper-songar
Songar frå 1980
Singlar frå 1980
Special Forces

Special Forces er det 13. studioalbumet til Alice Cooper, gjeven ut i 1981, og produsert av Richard Podolor. Av singlar frå albumet finn ein «You Want It, You Got It», «Who Do You Think We Are» og «Seven and Seven Is». Flo and Eddie, tidlegare medlemmar i The Turtles, artistar og radiopersonlegdomar, medverka på albumet.

Innhald

«Look at You Over There, Ripping the Sawdust from My Teddybear» var oppført på plateomslaget, men var fjerna av Cooper frå sjølve albumet før det kom ut, sidan han følte at han ikkje passa inn med temaet på resten av plata. Han vart seinare gjeven ut som demo på plateboksen The Life and Crimes of Alice Cooper, og igjen på 2010-utgåva av Special Forces. Den komplette studioversjonen er enno ikkje gjeven ut. 

«Seven and Seven Is» var ein coverversjon av bandet Love, skriven av Arthur Lee.

Medverkande
Alice Cooper - vokal
Duane Hitchings - gitar, klaverinstrument
Mike Pinera - gitar
Erik Scott - bass
Danny Johnson - gitar
Craig Krampf - trommer

Lister
Album - Billboard (Nord-Amerika)

Kjelder
Denne artikkelen bygger på «Special Forces (Alice Cooper album)» frå ,  den 24. oktober 2011. 
 oppgav desse kjeldene:

Alice Cooper-album
Musikkalbum frå 1981
Album produserte av Richard Podolor
7 and 7 Is

«7 and 7 Is» er ein song av bandet Love, skriven av Arthur Lee og spelt inn 20. juni 1966 i Sunset Sound Recorders i Hollywood.

Han vart produsert av Jac Holzman med Bruce Botnick som lydteknikar. Det var mykje arbeid med å få spelt inn songen sidan trommeslagaren Alban «Snoopy» Pfisterer, ikkje klarte å halde følgje med den frenetiske tempoet og etter omkring 30 forsøk vart han erstatta av Arthur Lee sjølv. Songen eksploderer i eit apokalyptisk klimaks - lyden skulle etterlikne ei atombombe - før songen avsluttast fredfullt som ein blues, før han tonar ut. 

Inspirasjonen til songen var at kjærasten til Arthur Lee frå high school hadde same bursdag som han, 7. mars. Han skildrar òg det frustrerte tenåringslivet. 

Songen vart gjeven ut som singel på Elektra med «No. Fourteen» som B-side, «svaret» til den halve setninga på A-sida. Singelen kom ut i juli 1966 og nådde 33. plass på singellista i USA. Han vart den einaste hitsingelen til bandet. 

Songen er skildra som «protopunk» og vart seinare spelt inn av mange andre band, mellom andre Ramones, Alice Cooper og Rush, samt ei nyinnspeling av Lee sjølv.

Kjelder
Denne artikkelen bygger på «7 and 7 Is» frå ,  den 24. oktober 2011.  
 

Songar frå 1966
Singlar frå 1966
Ramones-songar
Alice Cooper-songar
Rush-songar
Zipper Catches Skin

Zipper Catches Skin er det 14. studioalbumet til Alice Cooper, gjeven ut i 1982.

Albumet var produsert av Cooper og bassisten hans på den tida, Erik Scott, Zipper Catches Skin er musikalsk kjend for den tørre og energetiske poprockstilen med innslag av punkrock og post-punk og mindre vekt på harde riff, i liknande stil som det føregåande Special Forces. Tekstane til Cooper legg meir vekt på komisk sarkasme. Gitaristen Dick Wagner var tilbake i bandet til Cooper på dette albumet, men det vert generelt ikkje rekna for å ha same standard som dei tidlegare verka hans. 

Trass i at singelen «I Am the Future» vart sleppt over heile verda, gjekk albumet berre inn på listene i nokre få land. Det gjekk ikkje inn på lista i USA som det første Cooper-albumet sidan Easy Action. 

Zipper Catches Skin og det påfølgjande albumet DaDa, er to album Alice Cooper visstnok ikkje hugsa å ha spelt inn på grunn av stort alkoholmisbruk. Dick Wagner skildra Zipper Catches Skin som særs raskt innspelt og eit «dop-framkalt mareritt».. Det var ingen turne etter albumet, og ingen av songane er framførte på konsertane til Cooper.

Innhald

Medverkande
Alice Cooper – vokal, synthesizer
Erik Scott – bass
Duane Hitchings – synthesizer, gitar
John Nitzinger – gitar
Mike Pinera – gitar
Dick Wagner – gitar
Billy Steele – gitar
Jan Uvena – trommer, perkusjon
Jeanne Harris – korvokal
Franne Golde – korvokal
Flo & Eddie – korvokal
Patty Donahue – «vokal & sarkasme»

Kjelder
Denne artikkelen bygger på «Zipper Catches Skin» frå ,  den 24. oktober 2011. 
 oppgav desse kjeldene:

Alice Cooper-album
Musikkalbum frå 1982
I Am the Future

«I Am the Future» er ein song frå 1982 av rockemusikaren Alice Cooper. Songen vart gjeven ut på albumet Zipper Catches Skin i 1982 og som singel. Singelen gjekk ikkje inn på listene nokon stad. 

Songen var skriven av Gary Osborne og Lalo Schifrin og nytta som temasong i den kanadiske filmen Class of 1984 frå 1982. Songen har ein new wave-stil, som var populær på denne tida, sjølv om Cooper er meir kjend for hardrock og heavy metal.

Kjelder
Denne artikkelen bygger på «I Am the Future» frå ,  den 24. oktober 2011.  
 

Songar frå 1982
Alice Cooper-songar
DaDa

DaDa er det 15. studioalbumet til Alice Cooper, gjeven ut i 1983. DaDa vart det siste albumet til Cooper før han vart edru og kom attende med albumet Constrictor. Temaet på dette albumet er fleirtydig, men songane indikerer at hovudkarakteren lid av ein mental sjukdom, som skapar mange forskjellige personlegdommar. 

«I Love America» vart gjeven ut som den einaste singelen frå albumet. 

Cooper hugsar visstnok ingenting frå innspelinga av DaDa, eller det føregåande albumet Zipper Catches Skin, på grunn av stort alkoholmisbruk. Det var ingen turne etter albumet og ingen av songane er sidan framførte på konsertane til Cooper.

Innhald

Medverkande 
Alice Cooper – Vokal, arrangement
Dick Wagner – Gitar, bass, vokal, arrangement
Bob Ezrin – Produsent, lydteknikar, arrangement, perkusjon, trommer, klaverinstrument, vokal, Fairlight
Sarah Ezrin - DaDa
Prakash John – Bass på «Fresh Blood»
Richard Kolinka – Trommer på «Former Lee Warmer», «Scarlet and Sheba» og «Pass the Gun Around»
John Anderson – Trommer på «Fresh Blood»
Lisa DalBello – Vokal
Karen Hendricks – Vokal

Kjelder
Denne artikkelen bygger på «DaDa» frå ,  den 24. oktober 2011. 
 oppgav desse kjeldene:

Alice Cooper-album
Musikkalbum frå 1983
Album produserte av Bob Ezrin
Konseptalbum
Constrictor

Constrictor er det 16. studioalbumet til Alice Cooper, gjeven ut 22. september 1986. Cooper trekte seg tilbake frå musikkindustrien etter DaDa i 1983. Han spelte i Monster Dog, ein skrekkfilm som han skreiv to songar for. Han spelte òg på Twisted Sister-songen «Be Chrool to Your Scuel». Det var den første innspelinga til Alice Cooper med bassisten Kip Winger, som seinare vart kjend med sitt eige band, Winger.

Cooper søkte hjelp hos heavy metal-gitaristen Kane Roberts for albumet, som førte til ein stil Cooper ikkje hadde vore innom før. Constrictor synte den opphavlege sjokkrockaren for ein heil ny generasjon tenåringar og albumet hamna på 59. plass på lista i USA etter at dei to førre albuma, Zipper Catches Skin og DaDa, ikkje hadde gått inn på listene i det heile. Etter albumet følgde ein av dei mest suksessrike turneane på slutten av 1980-åra, The Nightmare Returns-turneen. 

Skrekkserien Friday the 13th slo seg saman med Cooper for å lage temasongen til den seinaste filmen. Songen «He's Back (The Man Behind the Mask)» vart skriven for Friday the 13th Part VI: Jason Lives. Singelen gjekk heilt til topps i Sverige. Andre songar nytta i filmen var «Teenage Frankenstein» og «Hard Rock Summer», ein song som ikkje vart nytta på albumet. 

Songen «The Great American Success Story» var meint som temasongen til Rodney Dangerfield-filmen Back to School, men vart ikkje nytta.

Innhald

Medverkande 
 Alice Cooper - vokal
 Kane Roberts - bass, gitar, klaverinstrument, korvokal
 Paul Delph - klaverinstrument,  korvokal
 Beau Hill - korvokal
 Tom Kelly - korvokal
 Donnie Kisselbach - bass
 David Rosenberg - trommer
 Kip Winger - bass

Lister 
Billboard (Nord-Amerika)

Kjelder
Denne artikkelen bygger på «Constrictor (album)» frå ,  den 24. oktober 2011. 
 oppgav desse kjeldene:

Musikkalbum frå 1986
Alice Cooper-album
Teenage Frankenstein

«Teenage Frankenstein» er den andre singelen til Alice Cooper frå albumet Constrictor frå 1986. Sjølv om singelen ikkje gjekk inn på listene var det med å gjere Constrictor til det best plasserte albumet til Cooper sidan Flush the Fashion i 1980. 

I lag med to andre Alice Cooper-songar, «He's Back (The Man Behind the Mask)» og «Hard Rock Summer» (som ikkje var med på Constrictor), vart «Teenage Frankenstein» nytta i grøssaren Friday the 13th Part VI: Jason Lives. 

Singelen hadde ein konsertversjon av «School's Out» som B-sida. 

Songen var skriven av Alice Cooper og Kane Roberts. Det vart laga ein musikkvideo til songen.

Kjelder
Denne artikkelen bygger på «Teenage Frankenstein» frå ,  den 24. oktober 2011.  
 

Alice Cooper-songar
Songar frå 1986
Singlar frå 1987
He's Back (The Man Behind the Mask)

«He's Back (The Man Behind the Mask)» er ein song av Alice Cooper frå albumet Constrictor frå 1986. Han er òg temasongen til filmen Friday the 13th Part VI: Jason Lives, ein grøssar som kom ut same året. Songen handlar om at Jason Voorhees, skurken i filmen, er attende. To andre songar av Cooper, «Teenage Frankenstein» og «Hard Rock Summer» vart òg nytta i filmen.

Singelen vart ein liten hit og det vart laga musikkvideo til songen.

Songen er spelt inn av somme andre artistar, som det finske metal-bandet Children of Bodom i 2002, men denne vart aldri gjeven ut. Songen er òg spelt inn av eit anna finsk metal-band, Lordi.

Kjelder

Denne artikkelen bygger på «He's Back (The Man Behind the Mask)» frå ,  den 24. oktober 2011. 
 oppgav desse kjeldene:
Alice Cooper: The Man Behind the Mask! , an article at X-Entertainment.
[ Constrictor] at Allmusic.

Songar frå 1986
Singlar frå 1986
Alice Cooper-songar
Raise Your Fist and Yell

Raise Your Fist and Yell er det 17. studioalbumet til Alice Cooper, gjevne ut 5. september 1987. Det inneheld songen «Prince of Darkness», som det vart nytta eit kort klipp av i John Carpenter-filmen med same namn, der Cooper spelar ein omvandrande mordar. Ein kan høyre songen på Walkman'en til ein av offera. Det vart laga ein musikkvideo for songen «Freedom» som vart ein hitsingel frå albumet. 

Albumet heldt fram slaktarfilm-trenden frå det førre albumet til Cooper, Constrictor. På «Lock Me Up» er Robert Englund, som spelte Freddy Krueger i A Nightmare On Elm Street-serien, gjesteartist. 

Albumet ser ut til å følgje ei historie om ein seriemordar som er er besett av skrekkfilmar. 

Turneen etter albumet, kalla «Live in the Flesh», var berykta i Europa for den biletlege valden og dei teatralske effektane. Showet omfatta mange av dei gamle favorittane til Cooper, som galgen, men òg nye effektar som å spidde ein person med ein sykkel. Mange av effektane var kraftig inspirerte av skrekkfilmane frå denne tida med mykje sceneblod. 

Showet vart rekna som så valdeleg at dei tyske styresmaktene Cooper til å fjerne dei valdelegaste effektane frå showet. David Blunkett i det britiske parlamentet prøvde å få heile showet bannlyst i landet, men klarte det ikkje.

Innhald

Medverkande
Alice Cooper - Vokal
Kane Roberts - Gitar
Kip Winger - Bass
Paul Horowitz (Paul Taylor) - Klaverinstrument
Ken K. Mary - Trommer

Lister

Kjelder
Denne artikkelen bygger på «Raise Your Fist and Yell» frå ,  den 24. oktober 2011. 
 oppgav desse kjeldene:

Musikkalbum frå 1987
Alice Cooper-album
Album produserte av Michael Wagener
Konseptalbum
Kane Roberts

Kane Roberts, fødd Robert William Athas er ein heavy metal-gitarist mest kjend for tida si i bandet til Alice Cooper i 1980-åra. Han har òg spelt som soloartist.

Roberts er kjend for ein Rambo-linkande fysikk og for at han spelte på ein elektrisk gitar forma som eit maskingevær.

Diskografi

med Alice Cooper

Constrictor - 1986
Raise Your Fist and Yell - 1987
Trash - 1989

Solo

Kane Roberts - 1987
Saints And Sinners - 1991
Under A Wild Sky (med solobandet Phoenix Down) - 1999
Touched - 2006

Kjelder

Denne artikkelen bygger på «Kane Roberts» frå ,  den 24. oktober 2011. 
 oppgav desse kjeldene:

Bakgrunnsstoff
Offisiell nettstad 

Alice Cooper-medlemmar
USA-amerikanske gitaristar
Folk frå Massachusetts
Asina

Asina er ein kolsyrehaldig leskedrikk med appelsinsmak.
I Noreg blir Asina produsert av Roma Mineralvannfabrikk på Lillestrøm og Egersund Mineralvandfabrik. Tidlegare vart den produsert av Brænne Mineralvatn i Volda, Tromi Bryggeri i Trondheim og Bjørgvin Mineralvannfabrikk i Bergen.

Referansar 
 Denne artikkelen bygger på «Asina» frå , den 25. oktober 2011. 
  

Drikke
Kip Winger

Charles Frederick Kip Winger () er ein amerikansk rockemusikar, kjend som medlem av bandet Winger, og som soloartist.

Diskografi

Album
Alice Cooper
 Alice Cooper - Constrictor (1986)
 Alice Cooper - Raise Your Fist and Yell (1987)
 Alice Cooper - Trash (1989)
 Alice Cooper - Welcome 2 My Nightmare (2011)

Winger
Winger (1988)
In the Heart of the Young (1990)
Pull (1993)
The Very Best of Winger (2001)
IV (2006)
Demo Anthology (2007)
Seventeen The Demos Vinyl Autographed Limited Edition(2007)
Winger Live (2007)
Karma (October 2009)

Blackwood Creek
Blackwood Creek (November 2009)

Solo
This Conversation Seems Like a Dream (1997)
Down Incognito (1998)
Songs from the Ocean Floor (2000)
From the Moon to the Sun (2008)
Ghosts - Suite No. 1 (2010)

Andre
 KIX - Midnite Dynamite (1985)
 Fiona - Beyond The Pale (1986)
 Fiona - Heart Like A Gun (1989)
 Kane Roberts - Kane Roberts (1987)
 Twisted Sister - Love Is For Suckers (1987)
 Bob Dylan - Down in the Groove (1987)
 Forskjellige - Hearts of Fire Soundtrack (1987)
 Blue Yonder - House of Love (1987)
 Orange Swirl - Orange Swirl (1998)
 Seven Days - Ride (1998)
 Rob Eberhart Young - Speak (1999)
 Under Suspicion - Under Suspicion (2001)
 Jordan Rudess - Rhythm of Time (2004)
 XCarnation - Grounded (2005)
 The Mob - The Mob (2005)
 Jordan Rudess - The Road Home (2007)
 Northern Light Orchestra - Spirit of Christmas (2009)

Kjelder
Denne artikkelen bygger på «Kip Winger» frå ,  den 24. oktober 2011.

Bakgrunnsstoff
 Offisiell side
 
 
 
 Kip Winger på EterniaNow

USA-amerikanske bassistar
USA-amerikanske songarar
Folk frå Denver
Alice Cooper-medlemmar
Ken Mary

Ken Mary er ein heavy metal-trommeslagar som er kjend frå mange artistar og grupper som Accept, Fifth Angel, Chastain, TKO, Impellitteri, House of Lords, Bonfire og Alice Cooper. Han er no profesjonell lydteknikar og driv Sonic Phish Studios i Phoenix i Arizona og Los Angeles i California.

Diskografi

Fifth Angel
 1986 - Fifth Angel
 1989 - Time Will Tell

TKO
 1985 - Below The Belt

Chastain
 1986 - Ruler of the Wasteland
 1987 - The 7th of Never
 1988 - The Voice of the Cult
 1989 - Instrumental Variations

Alice Cooper
 1986 - Constrictor
 1987 - Raise Your Fist and Yell
 1987 - The Nightmare Returns
 1989 - Prince of Darkness
 1999 - The Life and Crimes of Alice Cooper

Impellitteri
 1992 - Grin and Bear It
 1993 - Victim of the System
 1994 - Answer to the Master
 1996 - Screaming Symphony
 1997 - Fuel for the Fire
 1998 - Eye of the Hurricane

House of Lords
 1988 - House of Lords
 1990 - Sahara
 2004 - The Power and the Myth
 2007 - Live in the U.K.

Samarbeid 
 1991 - Bad Moon Rising - Bad Moon Rising
 1991 - Tuff - What Comes Around Goes Around
 1987 - Bonfire - Fireworks
 2004 - Robin Beck - Wonderland
 2001 - David Glen Eisley - The Lost Tapes
 2009 - Northern Light Orcehstra

Bakgrunnsstoff
 SonicPhish.com Recording Studio
 Studios in Phoenix

USA-amerikanske trommeslagarar
Berentsens Brygghus AS

Berentsens Brygghus AS, fram til 2007 registrert som Egersund Mineralvandfabrik AS, er eit norsk bryggeri i Egersund, grunnlagt i 1895 av kaptein Wilhelm Berentsen. Bryggeriet blir framleis drive av familien Berentsen og produserer eplemost, mineralvatn, øl og alkoholhaldig cider. Berentsens var Noregs første produsent av eplemost med kolsyre. Produkta blir seld hovudsakleg under merkenamnet Berentsens.

Referansar
Denne artikkelen bygger på «Berentsens Brygghus» frå ,  den 29. oktober 2011.

Bakgrunnsstoff
 Nettstaden til Berentsens Brygghus

Norske bryggjeri
Skipingar i 1895
Brus med pæresmak

Brus med pæresmak, i daglegtale kalla pærebrus, er ein syntetisk fruktbrus frå Oskar Sylte Mineralvannfabrikk. Han har ein lys grøn farge og smakar som pære. 

Brus med pæresmak finst òg som lettbrus søta med aspartam og acesulfam K.

Sjå òg 
 Oskar Sylte Mineralvannfabrikk

Leskedrikkar
Norsk drikke
Sitronbrus

Brus med sitronsmak, opphavleg kalla sitronbrus eller citronbrus, er ein syntetisk fruktbrus. Han er fargelaus og smakar som sitron. 
I daglegtale og somme tider på internett nyttar fabrikantane sitronbrus, sjølv om det formelle produktnamnet er brus med sitronsmak.

Brus med sitronsmak finst òg som lettbrus søta med aspartam og acesulfam K.

Brusen er i dag produsert Oskar Sylte Mineralvannfabrikk og Roma Mineralvannfabrikk 
Tidlegare var det mange produsentar av sitronbrus mellom anna Brænne Mineralvatn og Hansa.

Bakgrunnsstoff 
 Sitronbrus Roma

Sjå òg 
 Oskar Sylte Mineralvannfabrikk

Leskedrikkar
Norsk drikke
Sent

Sent er ein kommune i distriktet Inn i den sveitsiske kantonen Graubünden. Kommunen har  innbyggjarar () og eit areal på . Kommunesenteret ligg 1440 meter over havet. 

Eit fleirtal, 68%, av innbyggarane talar retoromansk til dagleg, men tysk er på frammarsj med sine 27%.

Kommunen ligg i Suot Tasna kreis på ein terrasse på venstrebreidda av elva Inn. Han består av landsbyen Sent og grendene Crusch og Sur En.

Kjelde
Denne artikkelen bygger på «Sent GR» frå ,  den 24. oktober 2011.

Bakgrunnsstoff
 Sent si offisielle webside

Kommunar i Graubünden
Grans Bryggeri

Grans Bryggeri AS vart etablert i 1899 og har produksjon og lager i Sandefjord.
Namnet var Sandefjord Bryggeri og Mineralvandfabrik A/S til 1965. Etter to generasjonar med Guttorm Gran (senior og junior) som leiarar, vart Trygve Christophersen engasjert som administrerande direktør i 2001.

I oktober 2005 kjøpte Reitangruppen seg inn og eig med det 50 % av bryggeriet. Familien Gran eig dei resterande 50%.

Dagleg leiar er Morten Gran, og bryggeriet har 57 tilsette. I 2009 selde Grans ca. 13.5 millionar liter øl og ca. 30 millionar liter brus.

Bryggeriet vart kåra til Årets Vestfoldbedrift 2004.

Kjelde 
Denne artikkelen bygger på «Grans Bryggeri AS» frå , den 25. oktober 2011.

Bakgrunnsstoff 
 Grans Bryggeri
 TB-fakta om Grans Bryggeri AS

Norske bryggjeri
Næringsliv i Sandefjord
Skipingar i 1899
S-chanf

S-chanf (tysk Scanfs; italiensk Scanevo) er ein kommune i distriktet Maloja i den sveitsiske kantonen Graubünden. Kommunen har  innbyggjarar () og eit areal på . Kommunesenteret ligg 1660 meter over havet. 

Ved folketeljinga i 2000 gav nesten 52% av innbyggarane opp retoromansk som deira daglege talemål. Tilbakegangen for retoromansk har vore stor dei seinare tiåra, medan tysk vert talemål for stendig fleire, over 37% i 2000. I 1980 var oppslutninga om det to talemåla 74% retoromansk mot 16% tysk.

Kommunen ligg i Oberengadin kreis ved elva Inn og utløpet til Casannapasset. Han består av gatelandsbyen S-chanf med busetnadane Cinuos-chel og Susauna. Susauna ligg langs vegen til Scalettapasset, ei historisk internasjonal handelsrute.

Kjelder
Denne artikkelen bygger på «S-chanf» frå ,  den 24. oktober 2011 og «S-chanf» frå ,  den 30. mars 2012.

Bakgrunnsstoff
http://www.s-chanf.ch

Kommunar i Graubünden